recursal/SuperWikiNEXT-32B huggingface dataset:
**கைரதாபாத்** (Khairatabad) என்பது ஐதராபாத்து மாவட்டத்திலுள்ள சிக்கந்தராபாத் வருவாய் பிரிவிலுள்ள ஒரு மண்டலம் ஆகும்.

கைரதாபாத் வட்டம்
----------------

ஐந்து சாலைகள் சந்திக்கும் இடம் கைரதாபாத் வட்டம் என்று அழைக்கப்படுகிறது. இது நகரத்தின் பரபரப்பான இடங்களில் ஒன்றாகும். இந்த சாலைகள் சோமாஜிகுடா, அமீர்பேட்டை, உசேன் சாகர், இலக்டி-கா-புல், ஆனந்தநகர் நோக்கி செல்கின்றன. அத்தகைய ஒரு சாலை தெலங்காணா ஆளுநரின் குடியிருப்பான இராஜ் பவன் சாலை என அழைக்கப்படுகிறது. 

குறிப்பிடத்தக்க நிறுவனங்களும், அமைப்புகளும், பொறியியல் கல்விநிறுவனங்களும், இந்திய நிர்வாக பணியாளர் கல்லூரி, சாலை போக்குவரத்து ஆணையம், தெலங்காணா மாநில மின் உற்பத்தி நிறுவனம் & தெலங்காணா மாநில அரசின் மின்சார பரிமாற்ற நிறுவனம், படேல் கட்டிடம், நாசிர் பள்ளி, மாவட்ட வாரியம், ஜீ தெலுங்கு அலுவலகம், பத்திரிக்கைச் சங்கம், கிறித்தவ சுவிசேச தேவாலயம் குழுமத்தின் கல்வி நிறுவனங்கள் போன்றவை இங்கு அமைந்துள்ளன. 

ஒரு பாதை, விசுவேசுவரையா மேம்பால வட்டத்தில் தொடங்கி உசேன் சாகர் ஏரிக்கு செல்கிறது.

இந்த பகுதிக்கு கைர்-உன்-நிசாவின் பெயரிடப்பட்டது. அவரது கல்லறை கைரதாபாத் பள்ளிவாசலுக்கு அடுத்ததாக அமைந்துள்ளது. இந்த கல்லறை 2002ஆம் ஆண்டு வில்லியம் தால்ரிம்பில் எழுதிய *வொயிட் முகல்ஸ்* என்ற புத்தகத்தில் குறிப்பிட்டுள்ள கேப்டன் ஜேம்ஸ் அகிலெஸ் கிர்க்பாட்ரிக்கின் மனைவி கைர்-உன்-நிசாவின் கல்லறையாக இருக்கலாம். 300 ஆண்டுகள் பழமையான ரெட்டி வீடு ஒன்றும் (குடும்பப்பெயர்: மரமகந்தி) உள்ளது.

 கைரதாபாத் பள்ளிவாசல் 1626. புகைப்படம், 1885இல் இலாலா தீன் தயாள் என்பவரால் எடுக்கப்பட்டது

விநாயகர் சிலையும், விநாயகர் சதுர்த்தியும்
-----------------------------------------

ஐதராபாத்தின் மிகப்பெரிய பிள்ளையார் சிலை ஒன்று விநாயக சதுர்த்தி விழாவின் போது கைரதாபாத் மாநில நூலகத்திற்கு அருகில் நிறுவப்பட்டுள்ளது.

11 நாள் திருவிழாவில் உள்ளூர் மக்கள் பங்கேற்கிறார்கள். பிள்ளையாரின் ஆசீர்வாதம் பெற இந்தியா முழுவதும் இருந்து ஆயிரக்கணக்கான மக்கள் இங்கு கூடுகிறார்கள். 11 வது நாளில், ஊர்வலம் விக்கிரகத்தை உசேன் சாகர் ஏரிக்கு கொண்டு செல்கிறது. சிலையை மூழ்கடித்த பிறகு, திருவிழா முடிகிறது.

திருவிழாவை ஆதரிப்பதற்காக உள்ளூர் மக்கள் கைரதாபாத்தின் கணேசு உற்சவ குழுவை  அமைத்தனர். சிங்காரி குடும்பத்தினர் இந்த விழாவை 1954 முதல் நடத்தி வருகின்றனர். பல ஏழைக் குடும்பங்கள் இங்கு வரும் பார்வையாளர்களுக்கு பொருட்களை விற்பனை செய்வதன் மூலம் உயிர்வாழ்கின்றன.

திருவிழாவிற்கு மூன்று மாதங்களுக்கு முன்பு சிலையின் கட்டுமானம் தொடங்குகிறது. கிட்டத்தட்ட 58 அடி உயரமுள்ள இந்த பெரிய சிலையை நிர்மாணிப்பதற்காக மூன்று மாதங்களுக்கு ஒரு சிற்ப கலைஞரின் தலைமையில் கிட்டத்தட்ட 200 தொழிலாளர்கள் இரவு பகலாக வேலை செய்கிறார்கள்.

2018இல் இருந்து சுற்றுச்சூழலுக்கு உகந்தவாறு பிளாஸ்டர் ஆஃப் பாரிஸிலிருந்து களிமண் சிலைக்கு மாற உற்சவக் குழு ஒப்புக்கொண்டது.

மேற்கோள்கள்
-----------

1. ↑  "Khairatabad Ganesha to Receive 3500 Kilo Laddoo as Offering during Vinayaka Chaturthi".
2. ↑  "City Ganesha to be tallest in AP". 24 September 2012 அன்று மூலம் பரணிடப்பட்டது.
3. ↑  deva, Ganapathi. "Ganapathi Deva | Ganesh Utsav | Khairathabad Ganesh Hyderabad". *Khairathabad Ganesh Hyderabad | Ganesh Chaturthi Hyderabad* (ஆங்கிலம்). 2019-03-28 அன்று பார்க்கப்பட்டது.
4. ↑  "Hyderabad's tallest Ganesha to be a centre of attraction as always".

வெளி இணைப்புகள்
---------------

விக்கிமீடியா பொதுவகத்தில்,  
 ***கைரதாபாத்***   
என்பதின் ஊடகங்கள் உள்ளன. 

* Wikimapia
**சிக்கந்தராபாத்** அல்லது **செக்கந்திராபாத்**, About this soundஒலிப்பு (உதவி·தகவல்) (தெலுங்கு: సికింద్రాబాద, உருது: سکندرآباد) இந்திய மாநிலம் ஆந்திர பிரதேசத்தின் தலைநகரான ஐதராபாத்தின் வடக்கே உள்ளது. இது ஐதராபாத் நகரின் இரட்டை நகரமாக பரவலாக அறியப்படுகிறது. 18ஆம் நூற்றாண்டில் பிரித்தானிய படைத்தளமாக உருவாக்கப்பட்ட இந்நகரம், ஆசப் சாகி அரச குடியின் மூன்றாம் நிசாமான சிக்கந்தர் சா என்பவரின் பெயரை முன்வைத்து சிக்கந்தராபாத் என்று பெயரிடப்பட்டது. சிக்கந்தராபாத் நகரம் ஐதராபாத் நகரத்தில் இருந்து உசேன் சாகர் ஏரியால் பிரிந்திருந்தாலும், இன்று, ஐதராபாத் மாநகரின் ஒரு பகுதியாகவே மாறி உள்ளது. மாநிலத்துக்கு வெளியே உள்ளவர்களுக்கு, இரு நகரங்களும் இணைந்து ஐதராபாத் என்ற மாநகரமாகவே அறியப்படுகிறது. இரண்டு நகரங்களும் இரட்டை நகரங்கள் என்று அழைக்கப்பட்டாலும் வெவ்வேறு வரலாறும் பண்பாட்டுப் பின்னணியும் கொண்டுள்ளன. 1948 வரை, சிக்கந்தராபாத் பிரித்தானியர்களின் நேரடி ஆட்சியின் கீழ் இருந்தது. ஐதராபாதோ நிசாம் அரசின் தலைநகராக விளங்கியது.. இந்தியாவின் மிகப் பெரிய படைத்தளங்களில் ஒன்றான சிக்கந்தராபாதில், இந்திய இராணுவ தரைப்படையும் வான் படையும் பெரிய அளவில் நிலை கொண்டுள்ளன.

உசாத்துணைகள்
------------

1. ↑  "சிக்கந்தராபாத் வரலாறு". 2008-02-24 அன்று மூலம் பரணிடப்பட்டது. 2011-03-15 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2010-09-13 அன்று மூலம் பரணிடப்பட்டது. 2011-03-15 அன்று பார்க்கப்பட்டது.
**கைம்பி அணை** (Kiymbi Dam) என்பது ஆப்பிரிக்கா கண்டத்தில் உள்ள காங்கோ மக்களாட்சிக் குடியரசில், தெற்கு கிவூ மாகாணத்தில் உள்ள ஒரு முக்கியமான அணைக்கட்டு மற்றும் நீர்மின் நிலையம் ஆகும். இது கியாம்பி நதியின் குறுக்கே 1959 ஆம் ஆண்டில் கட்டப்பட்டது. இவ் அணைக்கட்டு தற்போது பராமரிப்பு ஏதுமின்றி புறக்கணிக்கப்பட்ட நிலையில் உள்ளதால் மறு நிர்மானப்பணிகள் தேவைப்படுகிறன.

கைம்பி நதி முகாண்ட்யா பீடபூமியில் 6,560 அடி (2,000 மீ) உயரத்தில் உருவாகிறது. 2 மைல் (3.2 கி.மீ) தூரத்திற்கு மேல் நீர்வீழ்ச்சிகளைக் கொண்டுள்ளது. இவற்றில் மிகப்பெரிய நீர்வீழ்ச்சி 300 முதல் 500 அடி (91 முதல் 152 மீ) உயரம் வரை உள்ளது. இந்த பிரிவின் மொத்த வீழ்ச்சி 2,500 அடிக்கும் (760 மீ) அதிகமாக உள்ளது. இவை ஆப்பிரிக்க கண்டத்தில் மின் உற்பத்திக்கு பயன்படுத்தப்பட வேண்டிய மிக உயர்ந்த நீர்வீழ்ச்சிகளாக கருதப்படுகின்றன. வறண்ட காலங்களில் சராசரி ஓட்டம் வினாடிக்கு 3 முதல் 10 கன மீட்டர் (வினாடிக்கு 110 முதல் 350 கன அடி / வி) ஆகும். ஆனால் இது மழைக்காலத்தில் வினாடிக்கு 150 கன மீட்டராக (5,300 கன அடி / வி) உயரும் .

மேற்கோள்கள்
-----------

1. ↑  Office du tourisme 1956, ப. 389.
2. ↑  Leenders 1960.
3. ↑  Barrage de la Kyimbi.
**சல்கான் புதைபடிவ பூங்கா** (*Salkhan Fossils Park*), அதிகாரப்பூர்வமாக **சோன்பத்ரா புதைபடிவ பூங்கா** என்று அழைக்கப்படுகிறது. இது இந்தியாவின் உத்தரப்பிரதேசத்தில் உள்ள ஒரு புதைபடிவ பூங்காவாகும். இது சோன்பத்ரா மாவட்டத்தில் மாநில நெடுஞ்சாலை 5Aஇல் ரோபர்ட்சுகஞ்சிலிருந்து 12 கி.மீ. தொலைவில் சால்கன் கிராமத்திற்கு அருகில் உள்ளது. இப்பூங்காவில் கிட்டத்தட்ட 1400 மில்லியன் ஆண்டுகள் பழமையானவை என்று மதிப்பிடப்பட்ட புதைபடிவங்கள் உள்ளன. கைமூர் வனவிலங்கு சரகத்தில் சுமார் 25 ஹெக்டேர் பரப்பளவில் அமைந்துள்ள இந்தப் பூங்காவில் உள்ள கற்பாறைகளில் புதைபடிவங்கள் வளையங்களாகக் காணப்படுகின்றன.

நிலவியல்
--------

சோன்பத்ரா புதைபடிவ பூங்காவில் காணப்படுவன அல்கா மற்றும் இசுட்ரோமாடோலைட் வகை புதைபடிவங்கள் ஆகும். கைமூர் வனவிலங்கு சரணாலயத்தை ஒட்டியுள்ள கைமூர் மலைத்தொடரில் சுமார் 25 ஹெக்டேர் பரப்பளவில் இந்த பூங்கா பரவியுள்ளது. இது மாநில வனத்துறையின் அதிகார வரம்பிற்குள் வருகிறது.

வளர்ச்சி மற்றும் ஆராய்ச்சி
--------------------------

1930களிலிருந்து சேகரிக்கப்பட்ட புதைப்படிவங்கள் இன்றைய பூங்கா பகுதியில் காணப்படுகிறது. இதனை புவியியலாளர்கள் நன்கு அறிந்திருக்கிறார்கள். ஆடென் (1933), மாத்தூர் (1958 மற்றும் 1965), மற்றும் பேராசிரியர் எஸ். குமார் (1980–81) ஆகியோர் இப்பகுதியில் ஆராய்ச்சி மேற்கொண்டவர்கள். *23 ஆகஸ்ட் 2001 அன்று, இந்தி செய்தித்தாள் இந்துஸ்தானுக்கு* பத்திரிகையாளர் விஜய் சங்கர் சதுர்வேதி எழுதிய கட்டுரையில் இந்த பூங்கா குறித்த செய்தி இடம்பெற்றது. ஆகஸ்ட் 8, 2002 அன்று மாவட்ட நீதவான் பகவன் சங்கர் இதனைப் புதைபடிவ பூங்காவாக முறையாகத் திறந்துவைத்தார்.

இந்தியா மற்றும் வெளிநாடுகளைச் சேர்ந்த 42 பிரதிநிதிகள் பங்கேற்ற பன்னாட்டுப் பயிற்சிப் பட்டறை 2002 டிசம்பரில் ஏற்பாடு செய்யப்பட்டது. இதில் கலந்துகொண்ட கனடிய புவியியலாளர் எச்.ஜே. ஹாஃப்மேன் புதைபடிவங்களால் ஈர்க்கப்பட்டு, இதுபோன்ற "அழகான மற்றும் தெளிவான புதைபடிவங்களை" உலகில் வேறு எங்கும் காண இயலாது என்று குறிப்பிட்டார். 2004 ஆம் ஆண்டில், ஆராய்ச்சியாளர் முகுந்த் சர்மா இப்பகுதியில் மேலும் ஆராய்ந்தார்.

2013ஆம் ஆண்டில், சால்கன் புதைபடிவ பூங்காவின் வளர்ச்சிக்காக ₹12.5 மில்லியனை மாநில அரசு ஒதுக்கியது.

அனுகல்
------

சோன்பத்ராவிற்கு அருகில் உள்ள விமான நிலையம் பாபேட்பூரில் உள்ளது. இது ரோபர்ட்சுகஞ்சிலிருந்து 110 கி.மீ. தொலைவில் வாரணாசி மாவட்டத்தில் உள்ளது.

அருகிலுள்ள தொடருந்து நிலையம் ரோபர்ட்சுகஞ்சி ஆகும். இது தில்லி-ஹவுரா இரயில் பாதையில் சுன்னார் தொடருந்து நிலைய இரயில்வே பாதையில் இணைப்பு நிலையமாக உள்ளது.

சாலைமார்க்கமாக பயணம் செய்வதாயின், சோன்பத்ரா நன்கு இலக்னோ, அலகாபாத், வாரணாசி, மிர்சாபூருடன் 24 மணி நேரப் பேருந்து சேவையின் மூலம் இணைக்கப்பட்டுள்ளது.

மேற்கோள்கள்
-----------

1. 1 2 3 4  Fossils Park - A Geological heritage
2. ↑  Salkhan Fossil Park cries for protection
3. ↑  State govt sanctions Rs 2.25 cr for Salkhan Fossils Park
4. ↑
**கொங்கூர் பசுபதீஸ்வரர் கோயில்** தமிழ்நாட்டில் திருப்பூர் மாவட்டம், கொங்கூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பசுபதீஸ்வரர், சௌந்திரநாயகி சன்னதிகளும், நவக்கிரம், சௌந்திரநாயகி உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
Overview of Bacterial conjugation 
**குழலிணைவு** என்பது நிலைகருவற்ற உயிர்களில் நடைபெறும் மரபணு கடத்தல் நிகழ்வு ஆகும். இணையும் இரு உயிரணுக்கள் சிறு குழல் அல்லது குழாய் போன்ற நீட்சிகள் மூலம் இணைக்கப்படுகின்றன. இச்சிறு குழலுக்கு பைலசு (Pilus) எனப்பெயர். இவைகளுக்கு வளமையான அல்லது செழிப்பு செயலிகள் (Fertility factors) இன்றியமையாத பங்காற்றுகின்றன. இவ் செயலிகள் வளமை அல்லது செழிப்பு கணிமிகளிடம் (F-plasmid) இருந்து பெறப்படுகின்றன. பைலசுகள், இணையும் இரு உயிரணுக்களை பிணைந்து அதனின் வழியாக கணிமிகள் ஒரு செல்லில் இருந்து மற்ற உயிரணுக்கு கடத்தும். இவ்வாறு இனச்செல்கள் இல்லமால் மரபணு கடத்தப்படுவதை பாலுறவு சாரா மரபணு கடத்தல் எனப்படும். கணிமிகள் ஒரு செல்லில் இருந்து மற்ற செல்லுக்கு கடத்தபடுவதற்கு டி. என். ஏ பாலிமரேசு முக்கியாமாகும். இவ்வாறு ஒரு செல்லில் இருந்து மற்ற செல்லுக்கு குழலிணைவு மூலம் கணிமிகள் மாற்றப்படுவதை உருமாற்றம் (transformation) எனவும் அழைக்கப்படும். எ.கா. Staphylococcus aurius என்னும் நிலைகருவற்ற உயிரில் இரு வகைகள் உள்ளன.

௧. வீரியம் உள்ளவை (virulence)- இவைகள் மாந்தருக்கு நோயெய் தூண்டுபவை.

௨. வீரியம் அற்றவை (Non- virulence) - இவைகளால் மாந்தருக்கு நோயெய் உண்டாக்க முடியாது. 

இவைகளுக்கு ஏற்படும் குழலிணைவு நிகழ்வால் வீரியம் உள்ள செல்லில் இருந்து மாற்றப்படும் கணிமிகளால் வீரியம் அற்ற செல்களும் நோயெய் தூண்டும் தன்மையெய் அடைகின்றன.
Srivilliputhur

**கோட்டைமலை (Kottamalai)** என்பது தமிழ்நாட்டில் உள்ள மிகவும் உயரமான மலைப்பகுதியில் ஒன்றாகும், இது தமிழ்நாட்டின் ஸ்ரீவில்லிபுத்தூர் அருகில் உள்ள நரைத்த சாம்பல் நிற அணில்கள் வனவிலங்கு சரணாலயம் உள்ள பகுதியாகும், ராசபாளையம் அருகில் உள்ள அய்யனார் அருவிக்கு அருகாமையிலும் உள்ளது. இம்மலை சிகரத்தின் கிழக்கு பகுதியில் அடர்வனப்பகுதிக்குள் ஏராளமான காட்டு அருவிகள் உள்ளது, அதில் குறிப்பிடதக்கவை நீர்காத்த அய்யனார் அருவி, ராக்காச்சியம்மன் அருவி, செண்பகதோப்பு அருவி என உள்ளது, இவற்றை அடைய அடர்வனப் பகுதிகளுக்குள் நடைபாதை ஊடாக நடந்து செல்ல வேண்டும். இது கேரளாவின் பெரியார் வனவிலங்கு சரணாலயத்திற்கு கிழக்கு பகுதியில் தமிழ்நாட்டின் எல்லைக்குள் உள்ளது, மேற்குத் தொடர்ச்சி மலையில் 2,019m (6624 அடி) உயரத்தில் திருவில்லிபுத்தூர் அருகே அமைந்த உயர்ந்த மலைச் சிகரமாக இது உள்ளது. மேற்குத் தொடர்ச்சி மலையில் உள்ள சில உயரமான சிகரங்களில் (பெரியார் பீடபூமியில் 2,000 மீட்டருக்கு உயரமான) இதுவும் ஒன்று.

கோட்டமலை இந்தியாவின் தென்முனையில் அமைந்த 2019 மீட்டர் (6624 அடி) உயரம் உள்ள மலை உச்சியாகும். மதுரைக்கு தெற்கே உள்ள தென் மாவட்டங்களிலேயே விருதுநகர் மாவட்டத்தில் அமைந்துள்ள மிகவும் உயரமான மலை சிகரங்களில் இதுவே முதன்மையானது ஆகும்.

(இதனைத் தமிழ்நாட்டில் வேலூரில் உள்ள மலைக்கோட்டையுடன் தவறுதலாகப் புரிதல் கொள்ளக்கூடாது)

மேற்கோள்கள்
-----------

1. 1 2  *Welcome to Periyar Tiger Reserve*, Periyar Tiger Reserve, 2017, 3 November 2019 அன்று மூலம் பரணிடப்பட்டது, 2017-08-29 அன்று பார்க்கப்பட்டது
2. ↑  "Study Area and Methods" (PDF).
3. ↑  MoEF, GGWLS. "Grizzled Squirrel Sanctuary" (PDF). GoI.
மூரைகளின் குழல்கால்கள் முட்களாக நீளல்.
**குழல்கால்கள்** *(Tube feet)* ( நுட்பமாக, **கால்நீட்சிகள்**) என்பன முட்தோலிகளின் வாய்ப்புறச் செயலுறு குழல் வடிவ நீட்சிகளாகும், இது உடுமீனின் கைகளாகவோ, கடல்மூரைகளின், மணலூரிகளின், கடல்வெள்ளரிகளின் அடிப்புற நீட்சியாகவோ அமைகின்றன; இவை இறகுமீன்களில் தனிநீட்சிக்களாக உணவூட்டத்துக்கு மட்டும் பயன்படுகின்றன. இவை நீர்குழலைப்பின் பகுதிகளாக உள்ளன.

கட்டமைப்பும் செயல்பாடும்
------------------------

குழல் கால்கள் நீந்தவும் உணவூட்டம் பெறவும் மூச்சுயிர்க்கவும் பயன்படுகின்றன. உடுமீன்களில் குழல்கால்கள் கைக் காடிகளின் நெடுக அமைக்கப்பட்டுள்ளனளிவை நீரியல் அழுத்தத்தால் இயங்குகிறன. அவை மேர்பரப்புகலில் இணைந்து தம் நடுப்பகுதி ஊடாக உணவை வாய்க்குக் கொண்டு செல்கின்றன. தலைகீழாக கவிழ்ந்த உடுமீன் ஒருகையை மேலே தூக்கி திண்பொருளின்புறப்பரப்பில் தொற்றிக்கொண்டு மேலே நெம்பி எழும்பும். குழல்கால்கள் இவ்வகையான வேறுபட்ட விலங்குகள் வ்கடல் தரையில் ஒட்டிக்கொள்ளவும் மெல்ல இயங்கவும் உதவுகின்றன. 

ஒவ்வொரு குழல்காலிலும் பிதுக்கப்பை, கால்நுனி என இருபகுதிகள் உள்ளன. பிதுக்கப்பை என்பது விலங்குடலின் நீர்நிரம்பிய பையாகும். இதில் வட்டத் தசைகளும் நெடுக்குவாட்டத் தசைகளும் உள்ளன. கால்நுனி உடலின் குழல் வடிவ நீட்சிக் கட்டமைப்பாகும். இதில் நெடுக்கு வாட்டத் தசைகள் மட்டுமே உள்ளன. பிதுக்கப்பை தசை சுருங்கும்போது, அதில் இருந்து நீர் கால்நுனிக்குள் பிதுக்கப்படுகிறது. இதனால் கால்நுணி நீளும். கால்நுணிசூழ் தசைகள் சுருங்கும்போது, அவை நீரைப் பிதுக்கப்பைக்குள் மீளச் செலுத்துகின்றன.அப்போது கால்நுனி சுருங்கும். கால்நுனிகள் அடிப்பகுதியில் இணைய வேதிம ஒட்டுபொருளைப் பயன்படுத்துகின்றன( உறிஞ்சலை அன்று).

மேற்கோள்கள்
-----------

1. ↑  "Morphology". *Echinodermata*. University of California Museum of Paleontology.
2. ↑  Mah, Christopher L. (January 29, 2013). "Echinoderm Tube Feet Don't Suck! They Stick!". *Echinoblog*.
3. ↑  Smith, J. E. (1937). "The structure and function of the tube feet in certain echinoderms". *Journal of the Marine Biological Association of the United Kingdom* **22** (1): 345–357. doi:10.1017/S0025315400012042. .
4. ↑  Mooi, R. (1986). "Non-respiratory podia of clypasteroids (Echinodermata, Echinoides): I. Functional anatomy". *Zoomorphology* **106**: 21–30. doi:10.1007/bf00311943.
**பணயத் தீநிரல்** (*Ransomware*) என்பது தீநிரல்களில் ஒன்றாகும். இந்த நச்சுநிரலானது, முதன்முதலில் 2013 ஆம் ஆண்டு உருசியாவில் அதிகம் உணரப்பட்டது. அதன் பிறகு உலகெங்கும் உணரப்பட்டது. இது ஒரு கணினியின் கட்டகத்தை, தனது நிரல் வன்மையால், குறியீட்டுச்சொற்களாக, தகவல் மறைப்பு செய்து, பூட்டி விடுகிறது. பிறகு அதனைத் திறப்பதற்கு பணம் கொடுத்தால் தான், இத்தீநிரலாளர், பூட்டப்பட்ட அக்கணினியைத் திறப்பதற்குத் தேவையான கடவுச்சொற்களைத் தருவார். இதன் திறனால் 2013 ஆம் ஆண்டு, 250,000 கணினிகள் முடக்கப்பட்டன. 2012 இல் 5,00,000 கணினிகளை முடக்கியதாக நம்பப்படுகிறது. இத்தீநிரலளை அனுப்பியவர்கள், 2013 ஆம் ஆண்டு, 30, 00, 000 அமெரிக்க டாலர் பெற்றதாக, பொது மக்களுக்கான ஊடகங்கள் தெரிவிக்கின்றன.

வான்னாகிரை பணயத் தீநிரல் தாக்குதல்
----------------------------------

வான்னாகிரை பணயத் தீநிரல் தாக்குதல் என்பது 2017 இல் நடத்தப்பட்ட இணையத் தாக்குதல் ஆகும். இந்த பணயத் தீநிரல் கணினிப்புழுவின் இலக்கு மைக்ரோசாப்ட் விண்டோஸ் ஆப்பரேட்டிங் சிஸ்டம் கொண்டு இயங்கும் கணினிகள் ஆகும். இதன் தாக்குதல் மே 12 2017, வெள்ளிக்கிழமை அன்று தொடங்கி, இதுவரை 150 நாடுகளில் 230,000 மேற்பட்ட கணினிகளில் பாதிப்பை ஏற்படுத்தியிருக்கலாம் என்று கருதப்படுகிறது.  ஈடாக எண்மநாணயத்தை கேட்டனர்.

மேற்கோள்கள்
-----------

1. ↑  "New Internet scam: Ransomware..." FBI. Aug 9, 2012.
2. ↑  "Update: McAfee: Cyber criminals using Android malware and ransomware the most". *InfoWorld*. 28 March 2015 அன்று பார்க்கப்பட்டது.
3. ↑  "Cryptolocker victims to get files back for free". BBC News. 6 August 2014.. பார்த்த நாள்: 28 March 2015.
4. ↑  MSRC Team. "Customer Guidance for WannaCrypt attacks". மைக்ரோசாப்ட். 13 May 2017 அன்று பார்க்கப்பட்டது.Jakub Kroustek (12 May 2017). "Avast reports on WanaCrypt0r 2.0 ransomware that infected NHS and Telefonica". Avast Software, Inc.
5. ↑  Fox-Brewster, Thomas. "An NSA Cyber Weapon Might Be Behind A Massive Global Ransomware Outbreak". *ஃபோர்ப்ஸ்*. .
6. ↑  Woollaston, Victoria. "Wanna Decryptor: what is the 'atom bomb of ransomware' behind the NHS attack?" (in en-GB). *WIRED UK*.. பார்த்த நாள்: 13 May 2017.
உலோகத்தாலான குழாய்கள் அடுக்கி வைக்கப்பட்டுள்ளன.
**குழாய்** என்பது உள்ளீடற்ற ஒரு உருளை வடிவில் அமைந்த ஒரு பொருள். இது திரவப் (நீர்மப்) பொருட்களை அல்லது வளிமங்களை ஓரிடத்திலிருந்து இன்னோரிடத்துக்குக் கொண்டு செல்வதற்குப் பயன்படுத்தப்படுகின்றது. நகரங்களிலே, நீர் வழங்குவதற்கும், கழிவு நீரை அகற்றுவதற்கும் குழாய்கள் பயன்படுத்தப்படுவதைக் காணலாம். பல்வேறு பொருட்களால் செய்யப்படும் குழாய்கள் பல அளவுகளில் கிடைக்கின்றன. குழாயின் அளவு பற்றிய விவரம் கொடுக்கும்போது, அதன் வெட்டுமுகத்தின் உள் அல்லது வெளி விட்டத்தின் அளவு, சுவரின் தடிப்பு என்பன குறிப்பிடப்படுகின்றன. கடினமான இரும்பு போன்ற கடினமான பொருட்களாலான குழாய்கள் வளையும் தன்மையற்றவை. தேவைக்கேற்ப வளைந்து கொடுக்கக்கூடிய தன்மை கொண்ட குழாய்கள், பலவகையான பிளாஸ்டிக்குப் (நெகிழிப்) பொருட்களை) பயன்படுத்தி உற்பத்தி செய்யப்படுகின்றன.

பயன்கள்
-------

* வீட்டு நீர்வழங்கல் அமைப்புகள்
* உயர் அழுத்தத்தில் திரவப் பொருட்கள், வாயுக்கள் எனபற்றைக் கொண்டு செல்லும் குழாய்த் தொடர்கள்.
* கட்டிடங்கள் கட்டுவதற்கான தற்காலிக சார அமைப்புக்கள்.
* கட்டுமானத்துக்குரிய உருக்குக் குழாய்கள்.
* இயந்திரங்களில் பயன்படும் கூறுகள்.
* பெற்றோலியத் தொழிலில் எண்ணெய்க் கிணற்று காப்புச் சுவர்.
* எண்ணெய் தூய்மைப்படுத்திகளின் பகுதிகள்
* உயர் அழுத்தச் சேமிப்புக் கொள்கலன்கள்.
**கொங்குவேளிர்** பெருங்கதையின் ஆசிரியர். கொங்கு நாட்டைச் சேர்ந்தவர்; வேளாள மரபில் பிறந்தவர். சிற்றரசர்களுள் ஒருவர். இவர் பிறந்த ஊர் கொங்கு நாட்டில் உள்ள விசயமங்கலம் என்று கூறுவர். இவர் தமிழ்ப் புலவர் பலரை ஒன்று சேர்த்து ஆய்வு செய்யும் அமைப்பை ஏற்படுத்தி இருந்தார்.
அடியார்க்கு நல்லார் என்னும் சிலப்பதிகார உரையாசிரியரின் கூற்றின்படி கொங்குவேளிர் காலத்தில் இடைச்சங்க நூல்கள் வழக்கத்தில் இருந்துள்ளதை அறிய முடிகின்றது. இவரும் இவரது காலத்துப் புலவர்களும் இடைச்சங்க நூல்களில் ஆழ்ந்த புலமை கொண்டிருந்ததும் தெரிய வருகின்றது.

வரலாறு
------

கொங்குவேளிரின் வாழ்க்கை வரலாற்றைக் கொங்கு மண்டல சதகம் என்னும் நூல் விவரித்துள்ளது.

நீதப் புகழ்உத யேந்திரன் காதை நிகழ்த்துதற்குக்   

கோதற்ற மங்கையின் மூன்று பிறப்புற்ற கொள்கையன்றி   

மேதக்க சொற்சங்கத் தார்வெள்க வேகொங்கு வேள்அடிமை   

மாதைக்கொடு உத்தரஞ் சொன்னது வும்கொங்கு மண்டலமே.

குற்றமற்ற மங்கை ஆகிய விசயமங்கலம் என்னும் ஊரில் பிறந்தவர் கொங்குவேளிர். இவர் புகழ்மிக்க உதயணன் கதையைப் படைப்பதற்காக மூன்று பிறவி எடுத்தவர். உதயணன் கதையைப் படைத்துச் சங்கத்தில் அரங்கேற்றம் செய்தார். அப்போது சங்கத்தில் உள்ள புலவர்கள் கேட்ட கேள்விகளுக்கு எல்லாம் அவர்கள் வெட்கப்படுமாறு தம் வீட்டு வேலைக்காரப் பெண்ணின் மூலம் விடை தந்தார்.

சோதிடமும் மூன்று பிறவியும்
--------------------------

கொங்குவேளிர் நூல் செய்துவரும்போது, இவருக்கு விரைவில் மரணம் நேரும் என்று சோதிடர் கூறினர். இதனை அறிந்த கொங்குவேளிர் எப்படியாவது மரணத்தைத் தள்ளிப்போட்டு நூலை முடிக்க வேண்டும் என்று எண்ணினார். இதற்காக மூன்று பிறவி எடுக்கத் திட்டமிட்டார். இதன்படி இல்லறம் ஒரு பிறவி ஆயிற்று. இல்லறத்திலிருந்து நீங்கி, வானப்பிரத்தம் (மனைவியுடன் காட்டிற்குச் சென்று தவம் செய்தல்) மேற்கொண்டார். இது இரண்டாம் பிறவி ஆயிற்று. இதிலிருந்தும் நீங்கித் துறவறம் மேற்கொண்டார். இது மூன்றாம் பிறவி ஆனது. துறவறம் பூண்டு பெருங்கதையை நிறைவு செய்தார் என்று உ. வே. சாமிநாதையர் கூறுவார்.

மூன்று பிறவியின் இரண்டாவது பொருள்
---------------------------------

 உதயணன் கதையை இயற்றுவதற்கு மூன்று பிறவி எடுத்தார் என்பதற்கு வேறொரு பொருளும் உண்டு. இவர் முதற் பிறவியில் குணாட்டியராகப் பிறந்து பைசாச மொழியில் இக்காப்பியத்தைப் படைத்தார். இரண்டாவது பிறவியில் துர்விநீதனாகப் பிறந்து வடமொழியில் இக்காப்பியத்தைப் படைத்தார். மூன்றாவது பிறவியில் கொங்குவேளிராகப் பிறந்து தமிழில் பெருங்கதையைப் படைத்தார். இவ்வாறு பொருள் கொள்வதும் உண்டு.

காலமும்
-------

கொங்குவேளிரின் காலத்தைப் பற்றிச் சரியாகக் கணித்திடச் சான்றுகள் கிடைக்கவில்லை என்று உ.வே. சாமிநாதையரும், பொ.வே. சோமசுந்தரனாரும் கருதுகின்றனர். என்றாலும் இப்புலவர் கடைச்சங்க காலத்தை ஒட்டிய காலப் பகுதியில் வாழ்ந்திருக்க வேண்டும் என்றும் ஊகிக்கின்றனர். திருத்தக்க தேவர் இயற்றிய சீவக சிந்தாமணிக் காப்பியத்திற்கு முன்பும், சிலப்பதிகாரம், மணிமேகலை படைக்கப்பெற்ற காலத்தை ஒட்டியும் பெருங்கதை படைக்கப்பட்டிருக்க வேண்டும் என்பது தெரிகிறது.

சமயம்
-----

கொங்குவேளிர் சமண சமயத்தைச் சேர்ந்தவர். சமணக் கருத்துகள், தத்துவங்கள் பலவற்றைப் பெருங்கதையில் படைத்துள்ளார் என்பதும் குறிப்பிடத்தக்கது.

மேற்கோளும் குறிப்புகளும்
------------------------

1. ↑  வேளாளர்களே 'வேளிர்' எனப்படுவோர். சங்க காலத்தில் வேளிர்கள் ஒவ்வொரு பகுதியையும் ஆண்டனர். இவர்கள் குறுநில மன்னர்களாகவும், சிற்றரசர்களாகவும் இருந்திருக்கிறார்கள்.
2. 1 2 3  "கொங்குவேளிர் வரலாறு". *முனைவர். நா. செல்வராசு*. நவம்பர் 26, 2012 அன்று பார்க்கப்பட்டது.
3. ↑  கொங்கு மண்டல சதகம் - 99
4. ↑   *இலக்கியச் சிந்தனை*. 1992.
5. ↑
செப்ரைட் ஒரு உண்மையான பண்டம் கோழி இனமாகும்
 ஜப்பானிய பண்டம் குஞ்சு (இடது) ஆர்பிங்டன் குஞ்சுடன் ஒப்பிடப்படுகிறது
**பண்டம்** (*bantam*) என்பது கோழி அல்லது வாத்து போன்ற சிறிய வகைக் கோழிகள் ஆகும். பெரும்பாலான பெரிய கோழி இனங்கள் மற்றும் வாத்து இனங்கள் பண்டம் இனத்துடன் தொடர்பு கொண்டுள்ளன. இது நிலையான அளவிலான கோழியை விட மிகச் சிறியது.

சொற்பிறப்பியல்
--------------

இந்தோனேசியாவின் மேற்கு சாவகம் தீவில் உள்ள பண்டம் துறைமுக நகரத்தின் பெயரிலிருந்து *பண்டம்* என்ற சொல் உருவானது. ஐரோப்பிய மாலுமிகள் கடல் பயணங்களுக்காக உயிருள்ள கோழிகளைப் பயன்படுத்தும் போது தென்கிழக்கு ஆசியாவினை பூர்வீகமாகக் கொண்ட கோழி இனங்கள் பயனுள்ளதாக இருப்பதைக் கண்டறிந்தனர். இத்தகைய சிறிய கோழிகள் *பண்டம்* என்று அழைக்கப்பட்டன.

தொடர்புடையன
-----------

* கோழி இனங்களின் பட்டியல்
* அமெரிக்க பண்டம் சங்கம்
* கால் வாத்து - வாத்துகளின் பண்டம் இனம் முதலில் காட்டு வாத்துகளை துப்பாக்கியுடன் வேட்டையாடுபவர்களின் வரம்பிற்குள் ஈர்ப்பதற்காக வளர்க்கப்பட்டது, இப்போது செல்லப்பிராணிகளாக வளர்க்கப்படுகிறது.
* கோழிகளில் குள்ளத்தன்மை

மேற்கோள்கள்
-----------

1. ↑  "Online Etymology Dictionary". Etymonline.com. 2012-08-13 அன்று பார்க்கப்பட்டது.

* 

* பொதுவகத்தில் Bantam chicken breeds தொடர்பாக ஊடகக் கோப்புகள் உள்ளன.
* bantam – விளக்கம்
**ஜார்ஜ் ரெட்டி** (*George Reddy*, இறப்பு: ஏப்ரல் 14, 1972), ஹைதராபாத் உசுமானியா பல்கலைக்கழகத்தின் இயற்பியல் ஆராய்ச்சி மாணவர். இவர் தனது 25 ஆவது வயதில் (14 ஏப்ரல் 1972) மாணவர் விடுதியில் வலதுசாரி அமைப்புகளால் கொலை செய்யப்பட்டார். இடதுசாரி இயக்கத்தினுடனான அவரது சர்ச்சைக்குரிய ஈடுபாட்டினால் கொலை செய்யப்பட்டார். இந்த நிகழ்வு அந்த பல்கலைக்கழகத்தில் *PDSU* எனப்படும் "முற்போக்கு ஜனநாயக மாணவர்கள் சங்கம்" உருவாவதற்கு வழிவகுத்தது.

ரெட்டி தன் பல்கலைக்கழகத்தில் முதல் மாணவராக வெளிவந்தார். மேலும் குத்துச்சண்டையில் ஆர்வம் உள்ளவர். அவர், மார்க்சிய தத்துவங்களை மக்களிடம் எடுத்துச் செல்வதற்கும், சமத்துவமின்மையை எதிர்ப்பதிலும் தன் வாழ்க்கையை அர்ப்பணித்தார். அவர் அமெரிக்காவின் வளரும் கருஞ்சிறுத்தை இயக்கத்தையும், அமெரிக்க ஏகாதிபத்தியத்திற்கு எதிராக வியட்நாம் மக்களின் போராட்டத்தையும், நக்சல்பாரி மற்றும் ஸ்ரீகாகுலத்தில் விவசாயிகள் எழுச்சிகளைப் கண்டு ஈர்க்கப்பட்டதாக அவருடைய நண்பர் கூறினார்.

ரெட்டியை மையமாக வைக்கப்பட்டு எடுக்கப்பட்ட படம் தான் மணிரத்னத்தின் ஆய்த எழுத்து திரைப்படம். அவரது 40ஆம் நினைவாண்டில் *Crisis on the Campus* எனப்படும் ஆவணப்படம் மற்றும் *Reminiscences of George Reddy* என்கிற புத்தகமும் வெளியிடப்பட்டது.

மேற்கோள்கள்
-----------

1. 1 2  Burgula, Pradeep (14-04-2012). "Keeping the Dream Alive: In Memory of George Reddy". *Mission Telangana*. Archived from the original on 2015-04-02.. பார்த்த நாள்: 29-03-2015.
2. ↑  "George Reddy Remembered". *தி இந்து*. 15-04-2012.. பார்த்த நாள்: 29-03-2015.
3. ↑  "PDSU founder George Reddy was AP’s Che Guevara". *The New Indian Express*. 15-04-2012.. பார்த்த நாள்: 29-03-2015.
மரபார்ந்த விசையிலில் ஒரு பொருளின் மீதான **மைய விசை** என்பது அப்பொருளையும் விசை செயல்படும் புள்ளியையும் இணைக்கும் {\displaystyle {\widehat {r}}} என்ற ஆர வெக்டரின் எண்மதிப்பைப் பொருத்து இருக்கும், மேலும் ஆரத் திசையில் (நேர்க்குறியாகவோ எதிர்க்குறியாகவோ) செயல்படும் ஒரு விசையாகும். அதாவது, 

{\displaystyle {\vec {F}}=\mathbf {F} (\mathbf {r} )=\left\vert F(\mathbf {r} )\right\vert {\hat {\mathbf {r} }}}
இங்கு {\displaystyle \scriptstyle {\vec {\text{ F }}}} என்பது விசை , **F** என்பது வெக்டர்-மதிப்புடை விசைச்சார்பு , *F* என்பது ஸ்கேலர்-மதிப்புடை விசைச்சார்பு , **r** என்பது நிலை வெக்டர், ||**r**|| என்பது அதன் எண்மதிப்பு, மேலும் {\displaystyle \scriptstyle {\hat {\mathbf {r} }}} = **r**/||**r**|| அதன் ஓரலகு வெக்டர். மைய விசை இரு-பரிமாணத்திலோ முப்பரிமாணத்திலோ வரையறுக்கப்படும்.

எடுத்துக்காட்டுகள்
------------------

* இரு புள்ளி நிறைகளுக்கு இடையே செயல்படும் நியூட்டனின் ஈர்ப்பியல் விசை
* இரு புள்ளி மின்துகள்களுக்கு இடையே செயல்படும் கூலும் நிலைமின்னியல் விசை

வகைகள்
------

வட்டவடிவமான ஒருபதையில் சீராக சுழன்று கொண்டிருக்கும் ஒருபொருளின் வேகம் மாறாதிருந்த போதிலும் அப்பொருளின் திசைத் தொடர்ச்சியாக மாறிக்கொண்டே இருக்கிறது.நியூட்டனின் முதல் விதிப்படி அப்பொருளின் மீது ஒரு விசை செயல்பட்டால் அன்றி இது நிகழாது.அந்தப் பொருளுக்கு வட்டப்பாதையில் இயக்கத்தைக் கொடுக்கிற விசை,மையத்தை நோக்கியே செயல்படுகிறது. இவ்விசை **மையவிசை** எனப்படும்.

ஒரு பொருளின் மீது **மையநோக்கு விசை** செயல்படுவதால் அது வட்டப்பாதையில் இயங்குகிறது. ஆனால் நியூட்டனின் மூன்றாவது விதிப்படி ஒவ்வொரு விசைக்கும் ஓர் எதிர் விசை எப்போதுமிருக்கும். எனவே மையம் நாடுவிசைக்கு எதிரானதும் சமமானதுமான ஒரு விசை உள்ளளது.இதையே **மையவிலக்கு விசை** என்பர். 

இவ்விரு விசைகளும் mv2/r என்பதற்குச் சமமாகும். இங்கு m என்பது பொருளின் நிறையினையும் v என்பது பொருளின் திசைவேகத்தினையும்

r என்பது வட்டப்பாதையின் ஆரத்தினையும் குறிக்கிறது.

மேற்கோள்கள்
-----------

1. 1 2  "Motion Under the Action of a Central Force". *libretexts*. 21 Jan 2022 அன்று பார்க்கப்பட்டது.

.
**சுலெவின் சுண்டெலி** (Slevin's mouse) (*பெரோமிசுகசு சுலெவினி*), **கேடலினா மான் சுண்டெலி** என்றும் அழைக்கப்படுகிறது. இது பாலூட்டிகளில் கிரிசெடிடே குடும்பத்தினைச் சார்ந்த கொறிணி வகைகளுள் ஒன்றாகும். இது தெற்கு பாகா கலிபோர்னியாவின் ஐலா சாண்டா கேடலினா பகுதியின் கிழக்கு கடற்கரைப் பகுதியில் சுமார் 40 km2 (15 sq mi) பரப்பில் மட்டுமே காணக்கூடியது. இது இந்த தீவின் பூர்வீக பாலூட்டியாகும். இதற்கு இப்பெயரினை இட்டவர் கலிபோர்னியா அறிவியல் குழுமத்தினைச் சார்ந்த அருங்காட்சியகக் காப்பாளர் ஜோசப் சுலெவின்.

சுலெவின் சுண்டெலி பெரிய உடலுடைய சுண்டெலி ஆகும். இதனுடைய மொத்த நீளம் சுமார் 21 cm (8.3 அங்) ஆகும். இதில் 10 சென்டிமீட்டர்கள் (3.9 அங்) வால் நீளமாகும். இவை வெளிறிய இலவங்கப்பட்டை ரோமங்களைக் கொண்டுள்ளன. மங்கலான முடிகளுடன், உடல், தலை மற்றும் பக்கவாட்டுகளுக்கு மேல், வெள்ளை நிற கீழ் உறுப்புகள் உள்ளன. இவை கலிபோர்னியா சுண்டெலியுடன் மிகவும் ஒத்ததாகத் தோன்றுகின்றன, ஆனால் இவை வெளிர் நிறத்திலும் சற்று பெரியதாகவும் இருக்கின்றன. இருப்பினும், இது வட அமெரிக்க மான் சுண்டெலியுடன் மிக நெருக்கமாகத் தொடர்புடையதாக இருக்கலாம்.

அறிமுகப்படுத்தப்பட்ட வடக்கு பாகா மான் சுண்டெலியினால்,  போட்டியிடுவதால் இந்த இனங்கள் அச்சுறுத்தலுக்கு உள்ளாகியுள்ளது. பாகா மான் சுண்டெலி உள்ளூர் மீனவர்களால் அறிமுகப்படுத்தப்பட்டது.

மேற்கோள்கள்
-----------

1. ↑  Not to be confused with *Peromyscus maniculatus catalinae*, an endemic deermouse subspecies on Santa Catalina Island, California

1. 1 2  Álvarez-Castañeda, S.T. & Castro-Arellano, I. (2008). "*Peromyscus slevini*". *IUCN Red List of Threatened Species*. **2008**: e.T16690A6291614. doi:10.2305/IUCN.UK.2008.RLTS.T16690A6291614.en.
2. ↑  வார்ப்புரு:MSW3 Muroidea
3. ↑  Ramírez R. Jesús (2014). "Catalina deermouse". in Gerardo Ceballos. *Mammals of Mexico*. JHU Press. பக். 396–397. பன்னாட்டுத் தரப்புத்தக எண்:978-1-4214-0843-9. .
4. 1 2 3  Álvarez-Castañeda, S.T.; Cortés-Calva , P. (2002). "*Peromyscus slevini*". *Mammalian Species* **705** (705): 1–2. doi:10.1644/1545-1410(2002)705<0001:PS>2.0.CO;2.
முக்காலியுடன் எம்2 இயந்திரத் துப்பாக்கி 58 கிலோ (128 பவுண்டு) எடையுள்ளது.
**கனரக இயந்திரத் துப்பாக்கி** (*heavy machine gun*; [*HMG*] என்பது நடுத்தர இயந்திரத் துப்பாக்கிகளைவிட அதிக பண்புக்கூறுகள் கொண்ட ஓர் இயந்திரத் துப்பாக்கி ஆகும்.

கனரக இயந்திரத் துப்பாக்கி பற்றி இருவித விளக்கங்கள் உள்ளன. முதலாவதாக, முதல் உலகப் போர் முதல் "கனரகம்" என்பது அதன் எடை, செயற்பாடு என்பவற்றால் அடையாளப்படுத்தப்பட்டது. இரண்டாவதாக, இயந்திரத்துப்பாக்கிகள் பயன்படுத்தும் பெரிய இரவைகளினால் (பொதுவா .50 அல்லது 12.7×108மிமீ), எம்2 இயந்திரத் துப்பாக்கியுடன் முன்னோடியாக, தூரம் அதிகரிக்கப்பட்டு, வாகனங்கள், கட்டடங்கள், வானூர்திகள், இலகு அரண்கள் ஆகியவற்றுக்கு எதிரான சாதாரண துப்பாக்கிகள், நடுத்தர அல்லது பொது நோக்க இயந்திரத் துப்பாக்கிகள் அல்லது இலகு இயந்திரத் துப்பாக்கிகள் துளைத்து அழிப்பவிட அதிகமாக வடிவமைக்கப்பட்டது.

இவற்றையும் பார்க்க
------------------

* இலகு இயந்திரத் துப்பாக்கி
* இயந்திரத் துப்பாக்கி

உசாத்துணை
---------

1. ↑  Lee, T.W (2008). *Military Technologies of the World*. பக். 408. பன்னாட்டுத் தரப்புத்தக எண்:978-0-275-99536-2.

வெளி இணைப்புகள்
---------------

விக்கிமீடியா பொதுவகத்தில்,  
 ***Heavy machine guns***   
என்பதின் ஊடகங்கள் உள்ளன. 

* Heavy Machine Guns at World Guns பரணிடப்பட்டது 2010-09-14 at the வந்தவழி இயந்திரம்
**தமிழ்நாடு அரசின் பத்திரிகையாளர்களுக்கான திட்டம்** என்பது தமிழ்நாட்டில் பத்திரிகை நிறுவனங்கள் மற்றும் தொலைக்காட்சி நிறுவனங்களில் பணியாற்றும் செய்தியாளர்களுக்கு தமிழ்நாட்டு அரசின் செய்தி மக்கள் தொடர்புத்துறையின் சார்பில் செயல்படுத்தப்படும் நலத்திட்டம் ஆகும்.

செய்தியாளர் அடையாள அட்டை
------------------------

ஒவ்வொரு பத்திரிகை நிறுவனத்திற்கும் 2 செய்தியாளர்கள், 1 புகைப்படக்காரர் என்கிற அளவிலும் தனியார் தொலைக்காட்சி நிறுவனத்திற்கும் 2 செய்தியாளர்கள், 2 ஒளிப்பதிவாளர்கள், 2 ஒளிப்பதிவு உதவியாளர்கள் ஆகியோர்க்குச் செய்தியாளர் அட்டைகள் வழங்கப்படுகின்றன.

பத்திரிகையாளர் அங்கீகார அட்டை
-----------------------------

சென்னையில் ஒரு நாளிதழுக்கு 9 செய்தியாளர்கள், 2 புகைப்படக்காரர்கள் மற்றும் பிற மாவட்டங்களில் 2 செய்தியாளர்கள், 1 புகைப்படக்காரர் ஆகியோருக்கு பத்திரிகையாளர் அங்கீகார அட்டை வழங்கப்படுகிறது.

### பயன்கள்

* அரசுப் பேருந்துகளில் இலவசப் பயணம்
* ரயில் பயணங்களில் 50 சதவிகித கட்டணச் சலுகை,
* ரயில் பயணங்களில் முன்னுரிமைப் பதிவுகள்
* தொலைபேசி இணைப்புப் பெறுவதில் முன்னுரிமை
* வீட்டுவசதி வாரியக் குடியிருப்புகளில் முன்னுரிமை அடிப்படையில் சிறப்பு ஒதுக்கீடு

ஆதாரங்கள்
---------

1. ↑  "பத்திரிகையாளர் நலன்". 2014-03-25 அன்று மூலம் பரணிடப்பட்டது. 17 ஆகத்து 2014 அன்று பார்க்கப்பட்டது.
பிரேசிலில் பிரம்மா காளை
**பிரம்மன் மாடு** அல்லது **பிரம்மா மாடு** ( Brahman or Brahma) எனப்படும் மாட்டினம் இந்தியாவில் இருந்து ஐக்கிய அமெரிக்கா இறக்குமதி செய்த நாட்டு மாட்டு இனத்திலிரிந்து இனப்பெருக்கம் செய்யப்பட்ட ஒரு மாட்டினமாகும். இந்த பிரம்மா மாடுகள் இந்திய மாட்டினங்களான கன்கரேஜ், ஓங்கோல், கிர் பசு ஆகிய மாட்டு இனங்களை கலப்பினம் செய்த‍தின் மூலம் உருவாக்கப்பட்ட மாட்டு இனம் ஆகும். பிரம்மா மாடு இறைச்சித் தேவைக்காக வளர்க்கப்படும் கால்நடைகளில் மிகவும் பிரபலமான இனங்களில் ஒன்றாக உள்ளது. இவை பரவலாக அர்ஜென்டீனா, பிரேசில், பராகுவே, ஐக்கிய அமெரிக்கா, கொலம்பியா, ஆஸ்திரேலியா போன்ற நாடுகளில் வளர்க்கப்படுகின்றது.

இனப்பெருக்கம் மற்றும் பயன்பாடு
------------------------------

 மெக்சிகோவில் ஒரு கண்காட்சியில் பிரம்மன் காளை
ஐக்கிய அமெரிக்காவில் இறைச்சித் தேவைக்காக இனப்பெருக்கம் செய்யப்பட்ட முதல் மாட்டினம் பிரம்மா ஆகும். இந்த மாடு 1900 களில் நான்கு வேறுபட்ட இந்திய மாட்டினங்களான கிர், குஜராத், ஓங்கோல், கிருஷ்ணா படுக்கை மாடு ஆகியவற்றை இனக்கலப்பு செய்து உருவாக்கப்பட்டது ஆகும். இந்தியாவில் இருந்து 1854 இல் இருந்து 1926 வரை அமெரிக்காவுக்கு இறக்குமதி செய்யப்பட்ட சுமார் 266 காளைகள் மற்றும் 22 பசுக்களில் இருந்து கரு உருவாக்கப்பட்டது. 

பிரம்மம் மாடுகள் வெப்பத்தை தாங்கும் திறன்பெற்றவையாக உள்ளன. இதனால் இவை வெப்ப மண்டல பிரதேசங்களில் பரவலாக உள்ளன. இவற்றுக்கு உள்ள தடித்த தோல் உள்ளதால் பூச்சிகளிடமிருந்து தங்களை காத்துக் கொள்கின்றன. பிரம்மமா மாடுகள் பிற மாடுகளைவிட நீண்ட ஆயுட்காலத்தைக் கொண்டதாக உள்ளன. இந்த காளைகளில் 15 வயது அல்லது அதைவிட மூத்தவற்றை கன்று உற்பத்திக்கு பயன்படுத்தப்படுகின்றனர்.

மேற்கோள்கள்
-----------

1. ↑  Hall, Scott (February 23, 2000). "IT Telecommunications". *OKSTATE.EDU*. Stillwater, Oklahoma. 2 May 2013 அன்று பார்க்கப்பட்டது. Heat Tolerance. Studies at the University of Missouri found that Brahman and European cattle thrive equally well at temperatures down to 8°F. They found that European cattle begin to suffer adversely as the air temperature goes above 70°F, showing an increase in body temperature and a decline in appetite and milk production as 75°F, is passed. Brahmans, on the other hand, show little effect from temperatures up to and beyond 105°F. Although heat tolerance is only one factor in environmental adaptation of cattle, it is considered the most important. These are some of the other factors that allow Brahmans to adapt to adverse conditions.
**பாட்டா** (*Bata*; எசுப்பானிய ஒலிப்பு: [ˈbata]) என்பது எக்குவடோரியல் கினியின் லிட்டோரல் மாகாணத்தில் உள்ள ஒரு துறைமுக நகரமாகும். 2005 ஆம் ஆண்டில் இதன் மக்கள் தொகை 173,046 ஆகும். எக்குவடோரியல் கினியாவின் நகரங்களிலேயே மிகப்பெரிய நகரம் இதுவாகும். இது ரியோ முனியின் அட்லாண்டிக் பெருங்கடல் கடற்கரையில் அமைந்துள்ளது. முன்னர் இந்த நகரம் எக்குவடோரியல் கினியின் தலைநகரமாக இருந்தது.

வரலாறு
------

1969 ஆம் ஆண்டு எசுப்பானிய எதிர்ப்பு கலவரங்களுக்குப் பிறகு, பாட்டாவில் ஐரோப்பிய மக்கள் தொகை குறைந்தது. மேலும் 1970கள் மற்றும் 1980 களின் பிற்காலத்தில் ஏற்பட்ட பொருளாதரா தேக்கநிலையும் இந்த நகரத்தினை மிகவும் பாதித்தது. 1980 களின் பிற்பகுதியிலும் 1990 களின் பிற்பகுதியிலும் நாட்டின் எண்ணெய் வளங்கள் நகரத்தின் வளர்ச்சிக்கு உந்துத்தலாக அமைந்தது. 

மார்ச் 7, 2021 இல், இந்த நகரத்தில் தொடர்ச்சியான வெடிப்புகள் ஏற்பட்டது. இதன் விளைவாக குறைந்தபட்சம் 105 பேர் இறந்தனர் மற்றும் 615 க்கும் மேற்பட்டோர் காயமடைந்தனர். வெடிப்பினால் நகரத்தின் பெரும்பான்மையான கட்டிடங்கள் சேதமடைந்தன.

பொருளாதாரம்
-----------

பாட்டா இப்பகுதியில் உள்ள ஆழமான துறைமுகங்களில் ஒன்றாகும். இருந்தபோதிலும், இங்கு இயற்கை துறைமுகம் இல்லை. மரம் மற்றும் காபி ஆகியவை முக்கிய ஏற்றுமதிகளாக உள்ளன.

போக்குவரத்து
------------

பாட்டா விமான நிலையம் பாட்டாவின் வடக்கே அமைந்துள்ளது.

சான்றுகள்
---------

1. ↑  "Sub-national HDI - Area Database - Global Data Lab". *hdi.globaldatalab.org* (ஆங்கிலம்). 2018-09-13 அன்று பார்க்கப்பட்டது.
2. ↑   Britannica,
Bata, britannica.com, USA, accessed on July 7, 2019
3. ↑  "Death toll from devastating Equatorial Guinea blasts jumps to 98". அல் ஜசீரா. 8 March 2020. 8 March 2020 அன்று பார்க்கப்பட்டது.CS1 maint: others (link)
4. ↑  "Bata blast: Satellite images show Equatorial Guinea destruction" (in en-GB). *BBC News*. 2021-03-10. .
5. ↑  "Bata explosion: Equatorial Guinea death toll rises to 98". *news.yahoo.com*. AFP (BBC News). March 8, 2021. . 
[*தொடர்பிழந்த இணைப்பு*]
6. ↑  Encyclopædia Britannica, Retrieved on June 18, 2008

வெளி இணைப்புகள்
---------------

* பொதுவகத்தில் பாட்டா தொடர்பாக ஊடகக் கோப்புகள் உள்ளன.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி
* Israel
* United States

 |
| புவிசார் | 
* MusicBrainz area

 |
**வாழ்வினில் செம்மையைச் செய்பவள் நீயே** அல்லது **புதுவையின் தமிழ்த் தாய் வாழ்த்து** (அன்னை தமிழை பிரார்த்திப்பது) என்பது புதுச்சேரியின் மாநிலப் பாடல் ஆகும். இந்த பாடலை பிரபல கவிஞர் பாரதிதாசன் எழுதியிருந்தார்.  இவர் எழுதிய *இசை அமுது* என்னும் பாடல் தொகுப்பிலுள்ள இரண்டாம் பகுதியின் முதல் பாடல் இதுவாகும்.

1991 ஆம் ஆண்டில், இசையமைப்பாளர் எல். கிருஷ்ணன் இப்பாடலுக்கு இசையமைத்தார்.  பொதுவாக புதுச்சேரி அரசின் அதிகாரப்பூர்வ விழாக்கள் இந்த பாடலுடன் தொடங்கி இந்திய தேசிய கீதத்துடன் முடிவடையும்.

பாடல் வரிகள்
------------

வாழ்வினில் செம்மையைச் செய்பவள் நீயே
மாண்புகழ் நீயே என் தமிழ்த் தாயே
வீழ்வாரை வீழாது காப்பவள் நீயே!
வீரனின் வீரமும், வெற்றியும் நீயே!
தாழ்ந்திடு நிலையினில் உனைவிடுப் பேனோ
தமிழன் எந்நாளும் தலைகுனி வேனோ
சூழ்ந்தின்பம் நல்கிடும் பைந்தமிழ் அன்னாய்
தோன்றுடல் நின்உயிர் நான்மறப் பேனோ?
செந்தமிழே உயிரே நறுந் தேனே
செயலினை மூச்சினை உனக்களித் தேனே
நைந்தா யெனில்நைந்து போகுமென் வாழ்வு
நன்னிலை உனக்கெனில் எனக்குந் தானே!
முந்திய நாளினில் அறிவும் இலாது
மொய்த்தநன் மனிதராம் புதுப்புனல் மீது
செந்தாமரைக் காடு பூத்தது போலே
செழித்த என் தமிழே ஒளியே வாழி!
செழித்த என் தமிழே ஒளியே வாழி!
செழித்த என் தமிழே ஒளியே வாழி!

பாடல் விளக்கம்
--------------

தமிழரான நாங்கள்தான் மற்றோர் முன் உன் நிலையினை தாழ்த்திவிடுவோமோ ? நாங்களும் இப்பாரின் முன் தலை தந்திடுவோமோ ?
பல இன்பம் ஒருங்கே தந்திடும் பைந்தமிழ் அன்னையே உன் புகழ் என் உயிர் உள்ளவரை மறப்பேனோ ?

செந்தமிழே ! என் உயிரே ! நறுந்தேனே !எனது செயல்களையும் மூச்சினையும் உனக்கு தந்துவிட்டேன். நீ மடிவையெனில் நானும் உன்னுடன் சேர்த்தே மடிவேனே !! நீ உன்னிடம் அடைந்தால் நன்னிலை உனக்கு மட்டும் இல்லை எனக்கும் தான் !

முற்பிறப்பின் நினைவுகள் இன்றி இவுலகில் புதிதாய் பிறங்கும் மனிதயின் நெஞ்சில் சிவந்த தாமரைப் பூக்கள் பலவும் அடர்த்த காடாய் மலர்த்தது போல நினைவில் வளரும் என் தமிழ் ஒளியே நீ வாழ்க!

குறிப்புகள்
-----------

1. ↑  Ramakrishnan, Deepa H. (22 March 2012). "Bharathidasan's gift to Tamil and Pondicherry".
2. ↑  பாரதிதாசன் நூல்கள்: இசை அமுது
3. ↑  "Uniform tune sought for 'Thamizh Thaai Vaazhthu'". 6 October 2007.
4. ↑
5. ↑  "காப்பகப்படுத்தப்பட்ட நகல்". 2019-06-05 அன்று மூலம் பரணிடப்பட்டது. 2019-06-05 அன்று பார்க்கப்பட்டது.
**பாடுவார் முத்தப்பச் செட்டியார்** (1767 - 1829) தமிழ்நாட்டு சிற்றிலக்கியப் புலவர் வரிசையில் புகழ் பெற்றவர்.

வாழ்க்கைக் குறிப்பு
-------------------

முத்தப்பர், செட்டிநாட்டில், கீழச்சிவல்பட்டியில் நகரத்தார் மரபில் அழகப்ப செட்டியார்-லெட்சுமி ஆச்சி ஆகியோரின் புதல்வராய் 1767 இல் பிறந்தார். திண்ணைப் பள்ளிக்கூடத்தில் ஆரம்பக் கல்வியைப் பயின்று தமிழின் இலக்கிய இலக்கணங்களை மிதிலைப்பட்டியில் வாழ்ந்த காவிராயர்களிடம் கற்றுணர்ந்தார்.

இளமையிலேயே பாடும் திறமை பெற்றிருந்த முத்தப்பர் குன்றக்குடி முருகன் பேரில் பதிகம் பாடி அருட் புலமை பெற்றார். தமது குல வழக்கமான வணிகத்தில் ஈடுபடாது தமிழை வளர்ப்பதில் ஈடுபட்டார். முருகனின் அருளால் சொல்பலிதமும் ஏற்பட்டது. பாடிய மாத்திரத்தில் ஏதும் நடந்துவிடும் அளவுக்கு அவருடைய சொல்லாற்றல் விளங்கியது. இதனால் அவர் ***பாடுவார் முத்தப்பர்*** என அழைக்கப்பட்டார்.

எழுதிய நூல்கள்
--------------

* பழந்தமிழ் வரலாற்றுச் செய்திகளும், நகரத்தார் சமூகம் பற்றிய அரிய குறிப்புகளும் அடங்கிய *நகர வாழ்த்து* என்ற செய்யுள் நூலை இயற்றினார்.
* நேமம் சிவன் கோயிலில் வீற்றிருக்கும் செயங்கொண்ட சோழீசரைப் பற்றி *செயங்கொண்டார் சதகம்* என்ற பெயரில் பாடியுள்ளார். 100 பாடல்களைக் கொண்ட இந்தச் சதகத்தின் ஒவ்வொரு பாடலிலும் ஒவ்வொரு பழமொழியை இணைத்துள்ளார். இது 1893 ஆம் ஆண்டில் அச்சாகியது.
* *திருமுக விலாசம்*
* *குதிரையடி* என்ற சிற்றிலக்கியம்
* *குளுவ நாடகம்*
* *பழனியாண்டவர் பதிகம்*
* *குன்றக்குடி முருகன் பதிகம்*
* *பழநியாண்டவர் பதிகம்*

செயங்கொண்டார் பதிகத்தில் ஒவ்வொரு பாடலிலும் ஒரு பழமொழியை இணைத்துள்ளார்.

தன்னுடைய நகர வாழ்த்து பனுவலில் நாட்டுக் கோட்டை நகரத்தாரின் பழக்க வழக்கங்களையும், திருமண நெறிமுறைகளையும் குறிப்பிட்டுள்ளார். எனவே அந்த நூல் ‘சமூகக் கொடை’ என்ற சிறப்பினைப் பெற்றது. மேலும் நகரத்தார் மரபில் உதித்த முதல் புலவராகக் கருதபட்டவர். "பாட்டறப் புலவர்", "பைந்தமிழ்ப் பாவலர்" என்று புகழப்பட்ட முத்தப்பர் தன்னுடைய இறப்பைக் கூட முன்னரே நயம்படத் தமிழ்க் கவிதையாக்கி வழங்கியிருந்தார்.

உசாத்துணை
---------

* குன்றக்குடி பெரியபெருமாள், *தமிழ் வளர்த்த நல்லறிஞர்கள்*, சென்னை: 1996

வெளி இணைப்புகள்
---------------

* பாடுவார் முத்தப்பர் வரலாறு பரணிடப்பட்டது 2009-08-16 at the வந்தவழி இயந்திரம் - டாக்டர் எஸ். ஜெயபாரதி
* பாடுவார் முத்தப்பச் செட்டியார் வரலாறு
பாணரோடு சேர்ந்து அவர்கள் துணைவியரும் பண் பாடுவர், பாட்டிசைப்பர். இவர்களைப் **பாடினி** என்று அழைப்பர். பாடினியர் கூத்துக் கலையிலும் வல்லவர்கள். அபிநயங்கள் காட்டி ஆடுவார்கள். யாழ்க் கருவியிலும், இனிய இசையை மீட்டுவார்கள். பாணரைப் போலவே, பாடினியரும் பலவகைப்படுவர்.

**பாடினியரின் வேறு பெயர்கள்**: பாடினிகளுக்குப் பாண்மகள், விறலி, பாடினி, மதங்கி, பாட்டி, பாடன்மகடு எனப் பல பெயர்கள் இருந்தன.

**பாடினியின் தன்மை**: பாடினியர், இனிய குரல்வளம் கொண்டவர்கள். மென்மையான அழகுள்ளவர்கள். மயில் போன்ற சாயல் கொண்டவர்கள். அறிவுக்கூர்மை மிக்கவர்கள். இது போன்ற பல செய்திகளை முடத்தாமக்கண்ணியார், சங்கத் தொகை நூல்களுள் ஒன்றான பத்துப்பாட்டுக்களின் கீழ் அடங்கும் பொருநராற்றுப்படை என்னும் நூலில் தருகிறார்.

சங்க இலக்கியங்களில் பாடினி
--------------------------

* பொருநராற்றுப்படை:-

நன்பகல் அந்தி நடை இடை விலங்கலின்  

பெடை மயில் உருவின் பெரு தகு **பாடினி**  

பாடின பாணிக்கு ஏற்ப நாள் தொறும்  

  

நூலின் வலவா நுணங்கு அரில் மாலை  

வால் ஒளி முத்தமொடு **பாடினி** அணிய  

கோட்டின் செய்த கொடுஞ்சி நெடு தேர்  

  

* திருவிளையாடற்புராணம்:-

\*\***பாடினி**க்கு எதிர் ஒர் பாடினி தன்னைப் பாட விட்டவள் படைத்த செருக்கை  

\*\*விரைசெய் வார் குழல் **பாடினி** பாடலை வியந்தார்  

\*\*படிமையார் தவப் **பாடினி** வந்து எனக்கு   

\*\*கரி உரை மொழிந்த கைதவன் இலங்கைக் கைதவப் **பாடினி** கழுத்தில்  

  

* பெரியபுராணம்:-

ஆன இசை ஆராய்வு உற்று அம் கணர் பாணியினை  

மான முறைப் **பாடினி**யார் உடன் பாடி வாசிக்க  

ஞான போனகர் மகிழ்ந்தார் நான் மறையோர் அதிசயித்தார்  

  

* புறநானூறு:-

வாடா மாலை **பாடினி** அணிய  

பாணன் சென்னி கேணி பூவா  

எரி மருள் தாமரை பெரு மலர் தயங்க  

  

* பதினெண்கீழ்க்கணக்கு:-

உரவு களிற்று புலாஅம் பாசறை  

நிலவின் அன்ன வெள் வேல் **பாடினி**  

முழவில் போக்கிய வெள் கை  

  

பரிபாடல்:-   

ஒரு திறம் வாடை உளர் வயின் பூ கொடி நுடங்க  

ஒரு திறம் **பாடினி** முரலும் பாலை அம் குரலின்  

நீடு கிளர் கிழமை நிறை குறை தோன்ற

இவற்றையும் காணவும்
------------------

* பாணர்
7°10′14″N 80°41′55″E﻿ / ﻿7.17056°N 80.69861°E﻿ / 7.17056; 80.69861

**தெல்தோட்டை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள ஒரு பிரதேச செயலாளர் பிரிவு ஆகும். தெல்தோட்டை என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான கண்டி நகரத்தில் இருந்து தெற்குத் திசையில் அமைந்துள்ளது.

புவியியலும் காலநிலையும்
-----------------------

தெல்தோட்டை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 1071.98 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு பிரதேச செயலாளர் பிரிவாகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர். தமிழர்களும், முஸ்லிம்களும் கூட இங்கு வாழ்கின்றனர்.

2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 29719 | 11808 | 2968 | 7592 | 7293 | 32 | 26 |
| கிராமம் | 19661 | 10075 | 1072 | 1393 | 7072 | 25 | 32 |
| தோட்டப்புறம் | 10058 | 1733 | 1896 | 6199 | 221 | 7 | 1 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 29719 | 11786 | 10186 | 7291 | 210 | 237 | 9 |
| கிராமம் | 19661 | 10053 | 2383 | 7069 | 66 | 82 | 8 |
| தோட்டப்புறம் | 10058 | 1733 | 7803 | 222 | 144 | 155 | 1 |

கைத்தொழில்
----------

இங்கு மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகின்றன.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
**பிரம்மகுலம்** *(Brahmakulam)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

10.577180° வடக்கு 76.052840° கிழக்கு என்ற அடையாள ஆள்கூறுகளில் கர்தான் பரவியுள்ளது.

மக்கள் தொகையியல்
----------------

பிரம்மகுலம் என்ற பெயர் பிரம்மா மற்றும் குலம் என்ற இரு சொற்களில் இருந்து உருவாக்கப்பட்டுள்ளது. பிரம்மா என்ற முதல் சொல்லானது பிரம்மா என்ற கடவுளுடன் தொடர்புடையது அல்லது பிரம்மாவை வழிபடுகின்ற பக்தரைக் குறிக்கின்றது. குலம் என்ற சொல் இதே கொள்கையைக் கொண்ட குழுவினர் அல்லது சமுதாயத்தைக் குறிக்கிறது. பிராமன்கள் ஆக்ரமித்த ஒரு பகுதி பிரம்ம குலம் என்றும் ஒரு சிலர் கூறுகின்றனர். எப்படியிருப்பினும் இப்பெயர் காரணம் குறிப்பிடுகின்ற பொருள் ஒன்றேயாகும். இச்சிறிய ஊரில் பல இந்துக் கோவில்களும் பிரச்சார வழிபாட்டிடங்களும் அமைந்துள்ளன. பிராமன்கள் குடும்பத்தினர் தொடர்ச்சியாக இவ்வூரில் வசித்து வருகின்றனர். தாங்களும் இவ்வூருக்கான பல்வேறு முக்கியத்துவம் வாய்ந்த செயல்பாட்டுகளில் ஈடுபட்டு வருவதாக குறிப்பிட்டு, கோவில்களுடன் தொடர்புடைய சமூகத்தினர் பலர் பிரம்ம குலம் என்ற பெயரை மாற்றுவது தொடர்பாக சர்ச்சைகளில் ஈடுபட்டு வருகின்றனர். 

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பிரம்ம குலம் நகரத்தின் மக்கள் தொகை 13,026 ஆகும். இத்தொகையில் 47 சதவீதத்தினர் ஆண்கள் மற்றும் 53 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 85% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 86% ஆகவும் பெண்களின் படிப்பறிவு சதவீதம் 83% ஆகவும் இருந்தது. மக்கள் தொகையில் 11% எண்ணிக்கையினர் 6 வயதுக்கு உட்பட்டவர்கள் ஆவர்.

சுற்றுலா
--------

குருவாயூர் கோவில், பவரட்டி தேவாலயம் போன்ற இடங்களுக்கு ஆன்மீகப் பயணம் செல்லும் வழியில், பல ஆன்மீக தலங்களுடன் பிரம்மகுலம அமைந்துள்ளது.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**Page Module:Hatnote/styles.css has no content.**

பதிபசுபாசம் நூல்கள் தொடர்புடைய கட்டுரையை பதிபசுபாசம் (நூல்கள்) பக்கத்தில் காணலாம்.
**Page Module:Hatnote/styles.css has no content.**

பதி பசு பாசம் - தொடர்புடைய கட்டுரையை பதி பசு பாசம் பக்கத்தில் காணலாம்.
**பதிபசுபாசப் பனுவல் உரை**  என்னும் உரைநூல் 16 ஆம் நூற்றாண்டில் வாழ்ந்த தி௫க்கயிலாய பரம்பரை வேளாக்குறிச்சி ஆதீன சீடர் மறைஞான தேசிகரால் எழுதப்பட்டது. மறைஞான தேசிகரின் ஆசிரியர் மறைஞான சம்பந்தர். மறைஞான சம்பந்தர் பதிபசுபாசப் பனுவல் என்னும் நூலை எழுதினார். ஆசிரியர் எழுதிய இந்த நூலுக்கு அவரது மாணாக்கர் எழுதிய உரைநூலே இந்த உரைநூல். இந்த உரைநூல் கிடைக்கவில்லை. எனினும் இவர் எழுதிய சிவஞான சித்தியார் உரையில் தாம் செய்துள்ளதாக இந்த உரைநூலைக் குறிப்பிட்டுள்ளார்.

பரமததிமிர பானு  என்னும் நூல் இவரால் செய்யப்பட்டதாகச் சொல்லுகின்றர். இது பிழை. இந்த நூலைச் செய்தவர் இவரது ஆசிரியர் மறைஞான சம்பந்தர்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 32.
2. ↑  பர மத திமிர பானு
3. ↑  சண்முகசுந்தர முதலியார் சொல்கிறார்
4. ↑  மு. அருணாசலம் அறுதியிட்டுக் கூறுகிறார்
**இராஜகிரி கரைமேல் அழகர் அய்யனார் கோயில்** தமிழ்நாட்டில் தஞ்சாவூர் மாவட்டம், பாபநாசம் வட்டம், **இராஜகிரி** என்னும் ஊரில் குடமுருட்டி ஆற்றங்கரையில் அமைந்துள்ள அய்யனார் கோயிலாகும்.

வரலாறு
------

இக்கோயில் பன்னிரண்டாம் நூற்றாண்டைச் சேர்ந்தது. சோழர் காலத்தில் இவ்வூர் இராஜகேசரி சதுர்வேத மங்கலம் என்று அழைக்கப்பட்டது. இக்கோயிலில் உள்ள அய்யனார் சிவவிஷ்ணு அவதாரம் கொண்டுள்ளார்கள். (தஞ்சையிலிருந்து கும்பகோணம் செல்லும் சாலையில், 25 கி.மீ. தூரத்தில் அமைந்துள்ள இராஜகிரியில் அமைந்துள்ள) கரைமேல் அழகர் அய்யனார் ஆலயத்தில் மதிற்சுவரை ஒட்டி கரைமேல் அழகர் அய்யனாரும், உள்ளே பூரணம், பொற்கொடியுடன் மூலவராக யானை மேல் அழகர் அய்யனாரும், பிராகாரத்தில் பரிமேல் அழகர் அய்யனாரும் அருள்பாலித்து வருகிறார்கள்.
...இந்திராணி சிவலோகம் செல்ல இயலாத நிலையில் தனியே இருக்க அஞ்சினாள். இந்திரன் அவளுக்கு தைரியம் சொல்லி, சிவன்-திருமால் அம்சமாகப் பிறந்த ஹரிகர புத்திரன் அய்யனாரை வணங்கித் துதித்தார்.. அய்யனார் கோடி சூரியப் பிரகாசத்துடன் வெள்ளை யானை மேல், பூரணை, பொற்கொடி உடனுறை காட்சி அளித்தார். []

கோயில் அமைப்பு
--------------

இக்கோயிலில் யானைமேல் அழகர் அய்யனார், பூரணம், பொற்கொடியுடன் சன்னதிகளும், கரைமேல் அழகர் அய்யனார், பரிமேல் அழகர் அய்யனார், விநாயகர், பேச்சியம்மன், மதுரைவீரன், பொம்மி, வெள்ளையம்மாள், யானைமேல் அழகர், செவ்வந்தி அம்மன், தெட்சிணாமூர்த்தி, சிவலிங்கம், முருகர், திருமால், கஜலெட்சுமி, ஆஞ்சநேயர், நாகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி, மார்கழி, சித்திரை, வைகாசி மாதம், நவராத்திரி, தனுர்மாதம், பிரமோற்சவம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மொளகூட்டல்** (ஆங்கிலம்: Molagoottal; மலையாளம்: മൊളഗൂട്ടല്) என்பது தென்னிந்தியகட்டியான குழம்பு ஆகும். இது கேரளாவில் உள்ள நாயர்களும் ஐயர்களும் உண்ணும் தனித்துவமான ஒரு உணவு ஆகும். 

இது அரிசியுடன் பிசைந்து உண்ணப்படுகிறது. இது சாம்பார் அல்லது பிற துணைக்கறிக்கு மாற்றாக இருக்கும். இது சாம்பார் மற்றும் பிற ஒத்த உணவுகளிலிருந்து வேறுபட்டது. ஏனெனில் இது காரம் குறைவாக உள்ளது. இதன் சமையலில் புளி சேர்க்கப்படுவதில்லை. முலாம்பழம் (வெள்ளை பூசணி), முருங்கை, பூசணி, வெள்ளரிகள், முளைகட்டிய பருப்பு வகைகள், சேனைக்கிழங்கு, பிற கிழங்குகள், பசலைக் கீரை மற்றும் பிற கீரைகள் ஆகியவை மொளகூட்டல் சமைப்பதில் பயன்படுத்தப்படும் வழக்கமான காய்கறிகள் ஆகும். இப்போதெல்லாம், கேரட், முட்டைக்கோஸ் மற்றும் உருளைக்கிழங்கு போன்ற மேற்கத்திய காய்கறிகளையும் சேர்த்து சமைக்கும் வகையில் மொளகூட்டல் சமையல் புதுப்பிக்கப்பட்டுள்ளது.

*மொளகூட்டல்* தயாரிப்பிலும் அமைப்பிலும் தமிழ் உணவான கூட்டு போன்றது. இரண்டிற்கும் இடையே உள்ள வேறுபாடு என்னவென்றால், கூட்டு சற்று திடமானது. இதில் பருப்பு பயன்படுத்தப்படுகிறது.

மேலும் பார்க்கவும்
------------------

* கேரள உணவு வகைகள்
* தமிழ் சமையல்
* இந்திய உணவு வகைகள்
* குண்டுகள் பட்டியல்

குறிப்புகள்
-----------

1. ↑  KeralaIyers.com - The portal for Kerala Iyers